stanford-oval/wikipedia huggingface dataset:
Venäjän asevoimat Syyrian sisällissodassa
Venäjän federaation asevoimien joukkoja Syyrian sodassa > Maavoimat

Venäjän ilma- ja avaruusvoimia tuki noin 3000 maajoukkoihin kuuluvaa, joista puolet oli Hmeimimin lentotukikohdassa. Muita maajoukkoja olivat Krimin 810. prikaatin merijalkaväki, osa 7:nnestä maahanlaskudivisioonasta sekä T-90A tankkien, MSTA-B tykistön, S-400 yksiköiden ja muiden aseiden käyttäjät. Vuoden 2016 lopulla Venäjän erikoisjoukkoihin kuuluivat myös miinanraivausyksiköt ja sotilaspoliisit. Ratkaisevissa paikoissa Venäjä käytti etenkin  Wagner-ryhmän palkkasotilaita. Keväällä 2016 heitä oli uutissivusto Fontankan mukaan Syyriassa 2349. Tämä noin 5000 sotilaan maavoimat plus wagnerilaiset on melko pieni määrä verrattuna sotilaisiin Ukrainan sodassa, jossa Lähi-idästä saatuja kokemuksia voidaan soveltaa vain osittain. Toisaalta Venäjän osallistuminen Syyrian sisällissotaan vuodesta 2015 auttoi kallistamaan tasapainon presidentti Bašar al-Assadin eduksi, kun länsimaat vaativat hänen kaatamistaan.
Venäjän federaation asevoimien joukkoja Syyrian sodassa > Venäläiskomentajia Syyriassa

Venäjän sotatoimien päämaja Syyriassa oli Hmeimimin lentotukikohdassa. Syyria jaettiin vastuualueisiin, joita kutakin johti päämajassa enimmillään 15–20 upseerin ryhmä. Näiden operatiivisten ryhmien määrää, alueellista kokoa tai tehtäviä ei ole paljastettu. Komentajien nimiä on kuitenkin kerrottu:
Galleria
Aleksandr Dvornikov
09/2015 – 07/2016.
"Auttoi kääntämään Syyrian sodan suunnan."
Alexander Žuravljov
07/2016 – 12/2016 ja
12/2017 – 09/2018.
Rypälepommeja siviili­kohteisiin Aleppossa ja Harkovassa.
Andrei Kartapolov
12/2016 – 03/2017.
"On paljon helpompaa taistella rosvoja vastaan jonkun toisen alueella kuin omalla."
Sergei Surovikin
03/2017 – 12/2017 ja
01/2019 – 04/2019.
"Täydellisen häikäilemättömyyden maine."
Aleksandr Lapin
10/2018 – 01/2019.
Andrei Serdjukov
04/2019 – 09/2019.
Aleksandr Tšaiko
09/2019 –
"Syyllistynyt sotarikoksiin Ukrainassa ja Syyriassa."
Venäjän federaation asevoimien joukkoja Syyrian sodassa > Taistelukokemus

Elokuussa 2018 Venäjän puolustusministeriö ilmoitti, että 63 012 venäläistä oli "saanut taistelukokemusta" Syyriassa. Luvussa on mukana 434 kenraalia. Syyriassa oli testattu 231:tä asejärjestelmää. Pommituslentoja oli tehty yli 39 000. Ne olivat tappaneet yli 86 000 taistelijaa. Omia tappioita ministeriö ei kertonut. Joulukuussa 2017 sama ministeriö oli ilmoittanut, että yli 48 000 sotilashenkilöä oli osallistunut Syyrian kampanjaan. Kenraali Alexander Tšaiko sanoi marraskuussa 2020, että Venäjä oli tehnyt Syyriassa yli 44 000 taistelulentoa. Maaliskuussa 2021 duuman puolustuskomitea ilmoitti, että 112 venäläistä sotilasta oli kuollut koko Syyrian sotilasoperaatiossa.
Venäjä on testannut lukuisia asejärjestelmiä Syyriassa, monia jopa ensimmäisen kerran. Venäjän sanomalehdet kirjoittivat, että Su-57 oli "testattu taistelussa", vaikka prototyypillä tehtiin vain muutama lento Syyriassa. Puolustusministeri Sergei Šoigu ilmoitti elokuussa 2018, että Venäjän joukot huomasivat monia puutteita ja tekivät korjaukset, niin että Venäjän asevoimien aseet kantavat nyt nimeä "täydellinen".
Šoigu jätti mainitsematta, että asetestit oli tehty alivoimaista vihollista vastaan ja venäläiskoneet lensivät lähes aina olkapääohjusten ulottumattomissa, yli 5 kilometrin korkeudessa. Tilanne ei muuttunut vuonna 2020, kun Turkki toimitti Idlibin kapinallisille olkapääohjuksia. Turkin koneet ampuivat alas kaksi Syyrian Su-24 -pommittajaa ja yhden L-39:n ja kapinallisten ohjukset lopettivat täysin syyrialaisten helikopterien operaatiot, mutta venäläiskoneet pysyivät korkeuksissaan kohtaamatta kunnon vastustajia.
Vuoden 2021 alussa ISW:n Mason Clark totesi, että Venäjän tapa kierrättää sotilaspiirien komentajia ja esikuntia Syyriassa on tuonut taistelukokemusta suurelle joukolle esikuntia, mutta samalla se on todennäköisesti estänyt upseereita saamasta pitkän aikavälin ymmärrystä sodankäyntiin. Tällainen vuorottelu ja tilapäisyys on ehkä ollut riittävää Syyrian kaltaisessa maassa, mutta "Venäjän armeijalla on todennäköisesti vaikeuksia hallita suurempia tai mutkikkaampia operaatioita samanlaisella mallilla, jossa komentajat ja esikunnat irrotetaan yksiköistään".
Aiheesta muualla

Wikimedia Commonsissa on kuvia tai muita tiedostoja aiheesta .
Mark Urban: Russia's Syria intervention: One month in  29.10.2015. bbc.com. Viitattu 31.10.2015. (englanniksi)
Russian Ministry of Defence Syria site (Russian language) (Arkistoitu – Internet Archive)
Russian Ministry of Defence Syria site (English language) (Arkistoitu – Internet Archive)
Х-25МL-raketin asennusta. Hmeimim, Latakia, Syyria, 4. lokakuuta 2015. Kuva: © Mil.ru
Suhoi Su-34 pudottaa satelliittiohjatun KAB-500S-pommin Raqqan tai Aleppon maakunnassa 9. lokakuuta 2015. Kuva: © Mil.ru
Venäjän puolustusministeri Sergei Šoigu tarkastaa Hmeimimin tukikohtaa helmikuussa 2022.
Ei miinaa, Aleppo, 21. joulukuuta 2016. Kuva: Dmitry Golovko / © Mil.ru
Miinanraivaajia, Aleppo 23. joulukuuta 2016. Kuva: Dmitry Golovko / © Mil.ru
Ruokatauko, Aleppo 23. joulukuuta 2016. Kuva: Dmitry Golovko / © Mil.ru
Xilingol

| Xilingol (mong>  ᠰᠢᠯᠢ ᠶᠢᠨ ᠭᠣᠣᠯ ᠠᠶᠢᠮᠠᠭ, Sili-yin Ɣool ayimaɣ) kiin. 锡林郭勒盟, Xīlínguōlè Méng |
| --- | --- |
 Xilingol (punaisella) Sisä-Mongoliassa (oranssilla).
 Koordinaatit: 42°59′N, 89°11′E 
Valtio:  Kiina
Autonominen alue:  Sisä-Mongolia
Hallinto:  
 – Hallinnon tyyppi:  Liitto
Pinta-ala:  
 – Kokonaispinta-ala:  201 493 km²
Väkiluku (2010):  1 028 022
Aikavyöhyke:  UTC+8
Postinumero:  012600
Suuntanumero(t):  0479
Rekisterikilpi:  蒙H
 
 www.xlgl.gov.cn 
Infobox OKVirheellinen NIMI-arvo: 
Xilingol (mong. ᠰᠢᠯᠢ ᠶᠢᠨ ᠭᠣᠣᠯ ᠠᠶᠢᠮᠠᠭ, Sili-yin Ɣool ayimaɣ, kiin. 锡林郭勒盟, Xīlínguōlè Méng) on liitto (alueyksikkö prefektuuritasolla) Kiinan Sisä-Mongoliassa. Liiton pinta-ala on 201 493 neliökilometriä ja väkiluku 1,03 miljoonaa (2010). Liiton hallintokeskus sijaitsee Xilinhotin piirikuntatason kaupungissa.
Xilingol rajoittuu pohjoisessa Mongoliaan. Naapurit sen etelän puolella lännestä itään ovat Ulanqabin, Zhangjiakoun, Chengden, Chifengin, ja Tongliaon prefektuuritason kaupungit, sekä Hingganin liitto.
Hallinnollinen jako

Piirikuntatasolla Xilingol jaetaan 12 osaan seuraavasti (numerointi kuten oheisessa kuvassa):
Galleria

Erenhotin rautatieasema.
Erenhotin raja-asema.
Dinosauruksen patsas Erenhotissa.
Aiheesta muualla

Kuvia tai muita tiedostoja aiheesta Xilingol Wikimedia Commonsissa
Xilingolin hallinnollinen jako.
William Philo

| Mitalit> Maa:   Yhdistynyt kuningaskunta.Miesten nyrkkeily. Olympialaiset  | Mitalit> Maa:   Yhdistynyt kuningaskunta.Miesten nyrkkeily. Olympialaiset  | Mitalit> Maa:   Yhdistynyt kuningaskunta.Miesten nyrkkeily. Olympialaiset  | Maa:   Yhdistynyt kuningaskunta> Miesten nyrkkeily. |
| --- | --- | --- | --- |
|  Pronssia | Lontoo 1908 | keskisarja |  |
William Philo (17. helmikuuta 1882 Islington – 7. heinäkuuta 1916 Albert) oli brittiläinen nyrkkeilijä. Hän kilpaili vuoden 1908 kesäolympialaisissa Lontoossa ja sai siellä pronssimitalin miesten keskisarjassa. Hän kaatui Sommen taistelussa.
Vähäjärvi (Parkano)

| Vähäjärvi |
| --- | --- |
Valtiot:  Suomi
Maakunnat:  Pirkanmaa
Kunnat:  Parkano
Koordinaatit:  61°55′45″N, 23°13′08″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Aurejärven valuma-alue (35.57)
Laskujoki:  joki Hankalampeen 
Järvinumero:  35.572.1.002
Mittaustietoja
Pinnankorkeus:  127,9 m 
Rantaviiva:  4,568 km 
Pinta-ala:  0,35112 km² 
 fiVähäjärvi 
Vähäjärvi  on Pirkanmaalla Parkanossa Vahojärven kylässä sijaitseva järvi, joka kuuluu Kokemäenjoen vesistössä Ikaalisten reitin valuma-alueen Aurejärven valuma-alueeseen. Vähäjärvi on osa Vahojärven-Aurejoen aluetta.
Maantietoa

Järven pituus on 850 metriä, leveys 800 metriä ja sen pinta-ala on 35 hehtaaria. Se sijaitsee välittömästi Vahojärven länsipuolella. Järvi on nykyään kaksialtainen, sillä Tampere-Seinäjoki-junarata ylittää sen länsipuolelle rakennetun penkereen päällä. Itäpuolinen allas on suurin, koska se on 550 metriä leveä. Keskellä allasta sijaitsee 150 metriä pitkä Tervasaari. Länsipuolinen allas on niemien ja pienen saaren takia epäyhtenäinen. Järveen laskee vain pari metsäojaa. Tärkein virtaus tulee Vahojärvestä kapean salmen kautta. Vesi poistuu Vähäjärvestä ensin rautatiepenkereiden välistä, missä on 40-metrinen aukko, ja sitten länsialtaan Tulilammen ja Raappiolahden kautta 550 metriä pitkään jokeen. Joessa on koski, missä syntyy parin metrin pudotus Hankalampeen mennessä. Rantaviivan pituus on 4,6 kilometriä. Järven ympäristössä sijaitsee neljä maatilaa ja  rannoille on rakennettu kahdeksan vapaa-ajan asuntoa. Järven pohjoispuolella kulkee yhdystie 13289.
Luonto

Järven koillisrantaan ulottuu luonnonsuojelualue, joka jatkuu yhtenäisenä Vahojärven pohjoisrantaan saakka.
Järven vedenlaatu on sama kuin Vahojärvellä pienellä viiveellä.
Virkistys

Järvi kuuluu osana opastettua melontareittiä Aurejärvi–Petäjäjärvi–Vahojärvi–Ruojärvi–Leppäsjärvi–Kyrösjärvi.
Historiaa

Salmenharjun niemen länsisivua on kaskettu viljelytarkoituksiin, ja pelloilta raivatut kivet löytyvät metsästä kaskiraunioina.
William Perry

| William Perry |
| --- | --- |

Yhdysvaltain 19. puolustusministeri
 3. helmikuuta 1994 – 23. tammikuuta 1997  
Presidentti:  Bill Clinton
Edeltäjä:  Les Aspin
Seuraaja:  William Cohen
Yhdysvaltain varapuolustusministeri
 5. maaliskuuta 1993 – 3. helmikuuta 1994  
Edeltäjä:  Donald J. Atwood Jr.
Seuraaja:  John M. Deutch
Henkilötiedot
Syntynyt: 11. lokakuuta 1927 (ikä 96) Vandergrift, Pennsylvania, Yhdysvallat
Tiedot
Puolue:  Demokraatit
Aiheesta muualla
profiles.stanford.edu/william-perry
William James Perry (s. 11. lokakuuta 1927 Vandergrift, Pennsylvania) on yhdysvaltalainen demokraattisen puolueen poliitikko. Hän toimi maansa puolustusministerinä vuosina 1994–1997 oltuaan sitä ennen vuodesta 1993 varapuolustusministeri.
Perry pääsi Butler High Schoolista vuonna 1945. Hän valmistui sen jälkeen Stanfordin yliopistosta ja Pennsylvanian osavaltion yliopistosta.
Perryn ministerikausi oli hyvin työläs, ja hän ilmoittikin erostaan Bill Clintonin tultua valituksi uudelleen marraskuussa 1996. Hänelle myönnettiin vuonna 1999 Korea Societyn James A. Van Fleet Award, ja hän on lisäksi saanut Presidential Medal of Freedomin.
Xiaomi Mi 11 Lite

| Xiaomi Mi 11 Lite |
| --- | --- |

Valmistaja:  Xiaomi
Julkaistu:  huhtikuussa 2021
Käyttöverkot:  2G, 3G, 4G, 5G
Mitat:  160,53 x 75,73 x 6,81 mm
Paino:  159 g
Näyttö:  6,5" täysteräväpiirto 20:9 AMOLED
Näytön kuvatarkkuus:  1 080 x 2 400
Suoritin:  Qualcomm Snapdragon 780G neliydin, 2,4 GHz, Kryo 670, 64-bittinen, 5 nm
Grafiikkapiiri:  Adreno 642
Muisti:  128 Gt
Keskusmuisti:  6 Gt
Takakamera:  64 megapikseliä + 5 megapikseliä + 8 megapikseliä
Etukamera:  20 megapikseliä
Käyttöjärjestelmä:  Android 11 Xiaomin MIUI-käyttöliittymällä
Akku:  4 250 mAh
Infobox OKNimi-testi OK: 
Xiaomi Mi 11 Lite on Xiaomin huhtikuussa 2021 julkaisema älypuhelin, jossa on esiasennettuna Android 11 Xiaomin MIUI-käyttöliittymällä.
Tekniset tiedot > Muotoilu

Xiaomi Mi 11 -älypuhelimessa on 6,5-tuumainen täysteräväpiirtonäyttö 20:9-kuvasuhteella.
Tekniset tiedot > Fyysiset osat

Laitteesta löytyy 2,4 gigahertsin neliydinsuoritin. Laitteessa on 6 gigatavua RAM-muistia ja 128 gigatavua sisäistä muistia.
Tekniset tiedot > Fyysiset osat > Kamerat ja multimedia

Laitteessa on kolme takakameraa. Pääkameran tarkkuus on 64 megapikseliä, toinen kamera on 5 megapikseliä (telekamera/makrokamera) ja kolmas kamera on 8 megapikseliä (ultralaajakulmakamera). Etukameran tarkkuus on 20 megapikseliä.
Videokuvaus voidaan tehdä 2160p (4K) -resoluutiolla 30 fps, 1080p (täysteräväpiirto) -resoluutiolla 120 fps ja 720p (teräväpiirto) -resoluutiolla 120 fps.
Tekniset tiedot > Ohjelmisto

Julkaisuhetkellä laitteessa oli esiasennettuna Android 11 Xiaomin MIUI-käyttöliittymällä.
Xiaomi Mi 4c

| Xiaomi Mi 4c |
| --- | --- |
Valmistaja:  Xiaomi
Julkaistu:  23. syyskuuta 2015
Tuoteperhe:  Xiaomi Mi
Edeltäjä:  Xiaomi Mi 4
Seuraaja:  Xiaomi Mi 5c
Muut versiot:  Xiaomi Mi 4i
Mitat:  138 x 69,6 x 7,8 mm
Paino:  132 g
Näyttö:  5" Full HD IPS LCD
Näytön kuvatarkkuus:  1080 x 1920
Värien lukumäärä:  valkoinen, tummanharmaa, sininen, keltainen, vaaleanpunainen
Suoritin:  Qualcomm Snapdragon 808 MSM8992 (2-ydin 1,8 GHz Cortex-A57 ja 4-ydin 1,44 GHz Cortex-A53, 64-bittinen)
Grafiikkapiiri:  Adreno 418
Keskusmuisti:  2 tai 3 Gt LPDDR3
Flash-muisti:  16 tai 32 Gt eMMC 5.0
Takakamera:  13 megapikseliä
Etukamera:  5 megapikseliä
Käyttöjärjestelmä:  Esiasennettu Android Lollipop 5.1 MIUI-käyttöliittymällä Päivitys Android Nougat 7.0 Epävirallisesti Android 10 LineageOS:lla
Akku:  3080 mAh Li-Po
Tiedonsiirto:  Wi-Fi a/b/g/n/ac, Wi-Fi Direct, hotspot, Bluetooth 4.1, A2DP 2G: GSM 850 / 900 / 1800 / 1900 3G: HSDPA 850 / 900 / 1900 / 2100  4G: LTE 1800 / 1900 / 2100 / 2300 / 2500 / 2600
Liitännät:  USB-C
Muistikorttipaikka:  ei muistikorttipaikkaa
Infobox OKNimi-testi OK: 
Xiaomi Mi 4c on Xiaomin 1. huhtikuuta 2015 julkaisema älypuhelin, jossa on esiasennettuna Android 5.1 (Lollipop) Xiaomin MIUI-käyttöliittymällä. AnTuTun mittausten mukaan Mi 4c oli Kiinan kymmenen suosituimman puhelimen joukossa vuonna 2016.
Tekniset tiedot > Muotoilu

Xiaomi Mi 4c -älypuhelimessa on 5-tuumainen näyttö Full HD-resoluutiolla.
Tekniset tiedot > Fyysiset osat

Laitteesta löytyy kuusi prosessoriydintä, joista neljä on vähemmän tehokasta ja kaksi tehokkaampaa. Laitteesta on kaksi eri versiota, toisessa on 2 Gt keskusmuistia ja 16 Gt tallennustilaa, toisessa 3 Gt ja 32 Gt.
Tekniset tiedot > Fyysiset osat > Kamerat ja multimedia

Laitteessa on 13 Megapikselin takakamera. Etukameran tarkkuus on puolestaan 5 Megapikseliä.
Videokuvaus voidaan tehdä 1080p (Full HD) -resoluutiolla.
Tekniset tiedot > Ohjelmisto

Julkaisuhetkellä laitteessa oli esiasennettuna Android 5.1 "Lollipop" Xiaomin MIUI-käyttöliittymällä. Valmistaja on julkaissut päivityksen Android-versioon 7.0 "Nougat". Epävirallisesti käyttöjärjestelmän voi päivittää versioon 10 asti, esimerkiksi LineageOS:n versiolla 17.1.
Aiheesta muualla

Xiaomin verkkosivu(kiinaksi)
Väärälammi (Orivesi)

| Väärälammi |
| --- | --- |
Valtiot:  Suomi
Maakunnat:  Pirkanmaa
Kunnat:  Orivesi
Koordinaatit:  61°47′03″N, 24°07′40″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Venehjoen valuma-alue (35.74)
Laskujoki:  oja Vähään Ukonjärveen 
Järvinumero:  35.744.1.021
Mittaustietoja
Pinnankorkeus:  165,8 m  
Rantaviiva:  1,184 km  
Pinta-ala:  3,539 ha  
Saaria:  ei saaria 
 fiVäärälammi 
Väärälammi  on Pirkanmaalla Oriveden Lauttakulmalla sijaitseva järvi.
Maantietoa

Järven pinta-ala on 3,5 hehtaaria, se on 500 metriä pitkä ja 100 metriä leveä. Järvi sijaitsee Siikanevan lounaispuolella sijaitsevalla mäkisellä ja järvisellä ylängöllä. Sen ympäristössä on muutama mäki, mutta se on pääasiassa alavaa ja soistuvaa metsämaata. Järvellä ei ole kartan mukaan saaria ja sen rantaviivan pituus on 1,2 kilometriä. Järven rannat ovat soistunutta metsämaata, jotka ovat asutuksesta vapaata. Järvelle ei tule tietä, vaikka eräs metsäautotie ohittaa sen itäpuolelta.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Venehjoen valuma-alueella (35.74), jonka Enojärven valuma-alueeseen se kuuluu. Järven vedenpinnan korkeus on 165,8 metriä mpy. Siihen on johdettu neljä metsäojaa. Järven kaakkoisosaan laskeva oja tuo Vähä Ukonjärven itäpuolelta soiden kuivatusvesiä. Siellä sijaitsevat lammet ja järvet on yhdistetty mäihin ojiin. Näitä ovat Osatunlammi ja Matolammi. Järven laskuoja lähtee sen lounaispäästä ja se laskee Vähän Ukonjärven pohjoisrantaan. Ojalle tulee siinä pudotusta 2,8 metriä.
Xilam Animation

| Xilam Animation |
| --- | --- |

Perustettu:  1990
Avainhenkilöt:  Marc du Pontavice
Kotipaikka:   Pariisi
Toimiala:  Televisio
Tuotteet:  Animaatio-ohjelmat
Emoyhtiö:  Gaumont (1990–1999)
Kotisivu:  Xilam
Infobox OKVirheellinen NIMI-arvo: 
Xilam Animation tai lyhyesti Xilam on ranskalainen animaatioita tuottava yhtiö. Sen perusti Marc du Pontavice vuonna 1990, jolloin se oli osana ranskalaista elokuvayhtiötä Gaumontia. Yhtiö sai varsinaisen nimensä vuonna 1998. Du Pontavicen lähdettyään pois elokuvayhtiö Gaumontista vuonna 1999 se on toiminut itsenäisenä animaatiostudiona. Xilamin kenties tunnetuimpia animaatioita ovat Oggi ja torakat, sekä Lucky Luke – Uudet seikkailut.
Xilamin piirrettyjä > 1990-luku

Dragon Flyz (1997)
Sky Dancers (1997)
Space Goofs (1997)
Le Magicien (1998)
Oggi ja torakat (1999–2003, 2008)
Xilamin piirrettyjä > 2000-luku

Lucky Luke – Uudet seikkailut (2001–2002)
Cartouche (2001)
Ratz (2003)
Toupou (2005)
Shuriken School (2006)
Rantanplan (2006)
Magic (2006–2007)
Rahan (2007)
Mr Bébé (2009–)
Zig & Sharko (2010–)
Daltonit (2010-2013)
possu ja kärpänen (2012 – 2013)
Elokuvat > 2000-luku

Kaena: The Prophecy (2003)
Lucky Luke – Lähde länteen! (2007)
Oggy et les Cafards, le film (2013)
Videopelit

Stupid Invaders (2001)
Yt

Yt tarkoittaa seuraavia:
Air Togo, IATA-koodi YT, lentoyhtiö
joktotesla, tunnus yT, magneettivuon tiheyden yksikkö
jottatesla, tunnus YT, magneettivuon tiheyden yksikkö
Mayotte, ISO 3166-1 -koodi YT, valtio tai muu maantieteellinen alue
yhteistoiminta, YT, työnantajan ja työntekijöiden välinen menettely, jossa käsitellään työsuhteen oikeuksiin ja velvollisuuksiin liittyviä kysymyksiä
Youtube, YT, Internetissä toimiva videopalvelu
Yukon, postilyhenne YT, Kanadan territorio
Lyhenne, yt, tarkoittaa ystävällisin terveisin
yhdystie, lyhenne yt, Väyläviraston teidenluokittelujärjestelmän luokka
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Yt”, voi hakea sivunnimihaulla, laajalla sivunnimihaulla tai tekstihaulla.
Wuchangin kansannousu

Kiinan tasavallan perustaminen.
Wuchangin kansannousu (yksink.: 武昌起义; perint.: 武昌起義; pinyin: Wǔchāng Qǐyì) aloitti 10. lokakuuta 1911 Kiinan Qing-dynastian kaataneen Xinhai-vallankumouksen ja johti Kiinan tasavallan perustamiseen.
Tausta

Qing-dynastia modernisoi armeijaansa 1900-luvun alussa käyttäen modernisoidusta armeijakunnasta nimeä "Uusi armeija". Wuchangin kaupunki (osa nykyistä Wuhania) Hubein provinssissa oli uuden armeijan aseiden suurin valmistuspaikka. Monet uuden armeijan upseerit ja sotilaat olivat kiinnostuneet Tongmenghui-puolueen vallankumouksellisesta ideologiasta, moni kuului myös vallankumouksellisiin järjestöihin. Nämä opintopiirit olivat kirjoittaneet vallankumousideoistaan myös Tongmenghui-puolueelle, mutta se ei ottanut niitä vakavissaan.
Tapahtumien kulku

Kansannousu alkoi vahingossa. Tasavaltalaiset opintopiirit olivat tehneet pommeja, joista yksi vahingossa räjähti. Poliisi alkoi tutkia asiaa ja löysi uuteen armeijaan kuuluvien tasavaltalaisten luetteloita. Tällöin tasavaltalaisille ei jäänyt muuta vaihtoehtoa kuin aloittaa kapina heti tai saada kuolemantuomio. Koska suurin osa armeijakunnasta oli lähtenyt tukahduttamaan Sichuanin lakkoja, provinssinhallinto ja armeijan komentaja joutuivat paniikkiin ja pakenivat paikalta. Kapinalliset ottivat haltuunsa ammusvarastot ja rahavarat.
Kapinalliset valitsivat johtajakseen Li Yuanhongin, sillä tämä oli useimpia muita vanhempi ja arvovaltaisempi henkilö. Hän onnistuikin neuvottelemaan maakunnan perustuslailliset kannattajikseen. Muuallakin maakuntaneuvostoja julistautui itsenäisiksi.
Tongmenghui ja sen Yhdysvalloissa ulkokiinalaisia rekrytoimassa ollut johtaja Sun Yat-sen halusi osalliseksi kapinaan luettuaan siitä sanomalehdistä. He lähtivät organisoimaan kapinaliikkeitä muualla maassa.
Qing-dynastian katsottiin yleisesti menettäneen taivaan mandaattinsa. Kiinassa perinteisesti ajatellaan taivaan mandaatin menetyksen ja vallan vaihtumisen merkkeinä toimivan luonnononnettomuudet, kuten maanjäristykset ja tulvat, sekä korruptio ja kapinat. Vuonna 1911 Jangtse-joki tulvi, ja kapina lähti liikkeelle Jangtsen läheltä. Tulvassa kuoli noin 100 000 ihmistä.
Qing-dynastia joutui neuvottelemaan pitkään ja lupaamaan merkittäviä myönnytyksiä Yuan Shikaille, jotta tämä lähtisi johtamaan kapinan kukistamista. Viivyttelyn ansiosta kapinalliset ehtivät julistaa väliaikaishallituksen syntyneeksi. Kuukauden kuluessa Kiinan tasavalta oli julistettu syntyneeksi. Yuan Shikai ei kapinaa kukistaessaan edennyt Wuchangiin saakka vaan pysähtyi neuvottelemaan, mikä tiesi Qing-dynastian loppua.
Merkitys

Kiinan tasavallassa eli Taiwanilla lokakuun kymmenettä päivää juhlistetaan kaksoiskymmenennen päivänä ja se on kansallinen juhlapäivä.
Ysäri

Ysäri on slangi-ilmaus, joka tarkoittaa 1990-luvun populaarimusiikkia ja tyyliä. Se on lyhenne sanasta yhdeksänkymmentäluku. City kuvailee ysäriä seuraavasti:
»Rednex ja Ace of Base ovat coolimpia kuin koskaan. Nappiverkkarit, ruutupaidat ja tuttikorut kaivetaan naftaliinista ja vanhoja valokuvia ladataan Instagramiin kaikkien ihasteltavaksi. Neon 2:n roikkuvat tukat ja kirjaillut liivit löytyvät jokaisesta muotilehdestä.»
Retroperjantai on Radio Novalla perjantai-iltaisin tuleva radion musiikkiohjelma, jossa soitetaan 1990-luvun tanssimusiikkia. Ohjelmaa juontaa Matti Airaksinen.
X Multimedia System

| XMMS |
| --- | --- |
 XMMS 1.2.10
Kehittäjä:  XMMS Team
Kehityshistoria
Vakaa versio:  1.2.11 (16. marraskuuta 2007)
Tiedot
Ohjelmistotyyppi:  mediasoitinohjelmisto
Alusta:  Unixin kaltaiset
Lisenssi:  GNU GPL
X Multimedia System eli XMMS on avoimena lähdekoodina julkaistu mediasoitinohjelmisto Unixin kaltaisille käyttöjärjestelmille.
Historia

Marraskuussa 1997 Peter ja Mikael Alm julkaisivat soittimen nimeltä X11Amp, joka muistutti saman vuoden toukokuussa julkaistua Winamp-soitinta. Soittimesta löytyi jo ensimmäisestä julkaisusta lähtien tuki Winamp-soittimen ulkoasuille. Ohjelman lähdekoodia ei ollut alun perin saatavilla, mutta nykyisin se julkaistaan GNU GPL-lisenssin alaisena.
10. kesäkuuta 1999 4Front Technologies ryhtyi sponsoroimaan X11Amp:n kehitystä ja projekti uudelleen nimettiin XMMS:ksi.
Vuonna 2002 XMMS:n alkuperäinen kehittäjä Peter Alm aloitti projektin XMMS2, joka oli tarkoitettu "seuraavan sukupolven" versioksi XMMS:stä. XMMS:n lähdekoodi oli rikkinäinen eikä kovin hyvin suunniteltu, jonka johdosta uusien ominaisuuksien lisäämisestä tuli lähes mahdotonta. Tästä johtuen XMMS:stä oli forkattu vaihtoehtoinen projekti Beep Media Player, jossa ongelmia yritettiin korjata.
Aiheesta muualla

Wikimedia Commonsissa on kuvia tai muita tiedostoja aiheesta .
Virallinen sivusto (Arkistoitu – Internet Archive) (englanniksi)
Xiaomi Mi 4

| Xiaomi Mi 4 |
| --- | --- |

Valmistaja:  Xiaomi
Julkaistu:  29. heinäkuuta 2014
Mitat:  139,2 x 68,5 x 8,9 mm
Paino:  149 g
Näyttö:  5" Full HD IPS LCD
Näytön kuvatarkkuus:  1 080 x 1 920
Suoritin:  Qualcomm Snapdragon 801 8974-AC 4-ydin, 2,5 GHz, Krait 400, 32-bittinen, 28 nm
Grafiikkapiiri:  Adreno 330
Muisti:  64 Gt
Keskusmuisti:  3 Gt
Takakamera:  13 megapikseliä
Etukamera:  8 megapikseliä
Käyttöjärjestelmä:  Android 4.4.3 (KitKat), päivitettävissä Android 6.0 (Marshmallow) -versioon, molemmat käyttöjärjestelmät toimivat Xiaomin  MIUI-käyttöliittymällä
Akku:  3 080 mAh
Infobox OKNimi-testi OK: 
Xiaomi Mi 4 on Xiaomin 29. heinäkuuta 2014 julkaisema älypuhelin, jossa on esiasennettuna Android 4.4.3 (KitKat) Xiaomin MIUI-käyttöliittymällä.
Tekniset tiedot > Muotoilu

Xiaomi Mi 4 -älypuhelimessa on 5-tuumainen näyttö Full HD-resoluutiolla.
Tekniset tiedot > Fyysiset osat

Laitteesta löytyy 2,5 Gigahertsin neliydin-prosessori. Laitteessa on 3 Gigatavua RAM-muistia ja 64 Gigatavua sisäistä muistia.
Tekniset tiedot > Fyysiset osat > Kamerat ja multimedia

Laitteessa on 13 Megapikselin takakamera. Etukameran tarkkuus on puolestaan 8 Megapikseliä.
Videokuvaus voidaan tehdä 2160p (4K) -resoluutiolla 30fps.